LĒMUMA PROJEKTS

**Par projektu “****Infrastruktūra uzņēmējdarbības atbalstam Alūksnes pilsētā”**

 Ņemot vērā Ministru kabineta 2024. gada 16. janvāra noteikumus Nr. 55 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam” īstenošanas noteikumi”, Centrālās finanšu un līguma aģentūras izsludināto projekta pieteikumu atlasi “5.1.1.1. Infrastruktūra uzņēmējdarbības atbalstam, 2. kārta”,

pamatojoties uz Pašvaldību likuma 4. panta pirmās daļas 2., 3. un 12. punktu, 10. panta pirmās daļas 19. punktu, Alūksnes novada attīstības programmas 2022.-2027. gadam Rīcības plāna Rīcības virzienu 1.1. un Uzdevumu 1.5., Investīciju plāna 2022.-2027. gadam 1.3.3. punktu,

1. Atbalstīt projekta “Infrastruktūra uzņēmējdarbības atbalstam Alūksnes pilsētā” pieteikuma iesniegšanu Centrālajā finanšu un līgumu aģentūrā.
2. Apstiprināt projekta kopējās indikatīvās izmaksas 238 847,56 EUR (divi simti trīsdesmit astoņi tūkstoši astoņi simti četrdesmit septiņi *euro* 56 centi), tajā skaitā 178 333 EUR (viens simts septiņdesmit astoņi tūkstoši trīs simti trīsdesmit trīs *euro*) Eiropas Reģionālās attīstības fonda finansējums un 60 514,56 EUR (sešdesmit tūkstoši pieci simti četrpadsmit *euro* 56 centi) Alūksnes novada pašvaldības līdzfinansējums.
3. Projekta atbalsta gadījumā Alūksnes novada pašvaldības līdzfinansējumu paredzēt no pašvaldības 2024. un 2025.gada līdzekļiem.